Saadbehandeling moet nie onderskat word nie, maar sorg moet gedra word dat die plantdigthede dit nie neutraliseer nie.
Neem verder kennis dat PNS saam met die saad­maatskappye reëlings vir 'n skoon saadbron vir die Wes-Kaap sal tref.
daar tydens 'n volgende vergadering oor die moont­likheid van verdere navorsing oor bemestings­behoeftes besin moet word.
Daar word ook besluit dat dr de Kock intussen oor die moontlikheid van 'n "besigheidsplan" vir canola produksie sal besin en aan die vergadering terug rapporteer.
Die vergadering dra hulle dank en gelukwense vir die werk wat deur die departementele span gedoen word, aan hulle oor.
Die opbrengs van die proewe kan nie direk met die opbrengs wat deur produsente realiseer word, vergelyk word nie, omdat die hoofdoel van die proewe is om 'n vergelykende studie van 'n reeks cultivars wat onder dieselfde omstandighede geplant en geoes is, te doen.
daar ook nou 'n opsomming van die afgeleide gemiddeldes oor die afgelope aantal jare gemaak moet word.
Agricol rapporteer dat saadinspekteurs 'n land wat enige teken van 'n siekte toon, dadelik vir saadproduksie moet skrap en na 'n voermaatskappy moet verwys.
Daar word besluit dat die resultate van die cultivars wat in die Elite-proewe opgeneem is, afgewag word.
Neem kennis dat die effektiwiteit van middels wat beskikbaar is, betwyfel word en geen wetenskaplik bewese inligting hieroor beskikbaar is nie. Besluit dat daar weens 'n gebrek aan inligting oor toksienbinders by lupiene, nie 'n artikel geskryf kan word nie en dat daar van die saak afgestap word.
Daar word rapporteer dat 'n webblad vir die PNS deur die PNS Raad goedgekeur is en in proses van ontwikkeling is.
daar afgelei is dat die planter metode beter vaar teenoor ander plantmetodes, maar dat die voor­bereiding van die saadbed ook 'n beduidende rol in die vestiging speel;
'n opvolgprojek om meer inligting omtrent die faktore wat 'n invloed op die saadbed het, te bekom, as 'n opvolgprojek oorweeg word.
Daar word besluit dat die bestuursopsomming van die projek oor plantmetodes by die notule aangeheg moet word en vir publikasie beskikbaar gestel moet word ***
Neem kennis dat die CBK na aanleiding van die voorkoms van 'n té hoë chlorofiel persentasie by sommige canola, wat gedurende oestyd, veral in die Suid-Kaap ondervind is, 'n versoek gerig het dat die Werkgroep oor die probleem sal besin.
Ten spyte van literatuur wat geraadpleeg is, kan daar nie 'n klinkklare antwoord verkry word nie. Daar word algemeen aanvaar dat dit aan die klimaatsomstandighede van die spesifieke seisoen toegeskryf kan word en dat die paar dae baie koue en ryp heel waarskynlik 'n rol daarin gespeel het.
daar op die oomblik net 'n visuele toetsmetode gebruik word waarvolgens die chlorofiel inhoud vir SOILL se doeleindes getoets word;
Die klimaatvooruitsigte vir die Wes-Kaap tot Januarie 2003 is by die sakelys aangeheg. Mnr Cerfonteyn verskaf die jongste vooruitsigte tot Mei 2003, tydens die vergadering. Dokumentasie word ter inligting by die notule aangeheg. ***
Neem kennis dat daar 'n geringe tekort aan stoorruimte vir lupiene is, maar genoeg fasiliteite vir canola beskikbaar is.
Die proewe se resultate word verwerk en die vergadering besluit dat die finale inligting rapporteer sal word sodra dit beskikbaar is.
Die vergadering besluit dat vordering oor die raaigras projek rapporteer sal word soos dit beskikbaar raak.
Na oorweging besluit die vergadering dat alhoewel dit 'n duur middel is, Gaucho die mees aanvaarbaarste saad­behandelingsmiddel teen insekte blyk te wees, en in die proewe gebruik moet word.
die oordragingseffek van 'n middel 'n deurslaggewende rol in die registrasie van 'n chemiese middel soos byvoorbeeld Simazien speel;
die beskikbare inligting uit navorsingswerk in hierdie verband by dr Saayman-du Toit (LNR) en mnr Ferreira (DLWK) aangevra word en vir die doel van die aansoek gebruik moet word;
Daar word besluit dat 'n literatuurstudie oor die moontlike gebruik van bitterlupiene in veevoer gedoen moet word sodat die saak verder tydens 'n volgende vergadering bespreek kan word.
Besluit dat PNS tydens 'n volgende vergadering vordering, oor die aanspreek van die negatiewe e-pos berigte oor canola, sal rapporteer.
Die Voorsitter bedank elkeen vir sy bydrae die afgelope jaar. Hy wens elkeen 'n Geseënde Feesgety toe waarna die vergadering verdaag word.